
Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ., je rekao: „Salatul-evvabine hine termedul-fisalu“ (Oni koji Allaha slave klanjaju svoj ***[namaz](https://pitajucene.com/search/Namaz/questions/ "Pretraži pitanja o namazu")*** kada se mlade kamile vrate žedne sa paše iz vrele pustinje).“  

Kakav je to namaz? Kada se on klanja? Koliko se najmanje može klanjati taj namaz, a koliko najviše rekata? I šta znači riječ ,,el-fisal”?


* 
* 
* 
* 
* 
* 
* 

 
Koji je to namaz evvabin?

To je duha-namaz. Njegovo vrijeme počinje četvrt sata nakon izlaska Sunca i traje dok Sunce ne bude na zevalu (sredini neba) desetak minuta. Najmanje se može klanjati dva rekata, a može i sve do kraja vremena (do Sunčeva zevala), jer nije ograničeno koliko se najviše rekata može klanjati.


Aiša, r. a., kaže: „Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ., je klanjao po četiri rekata duha-namaza, a nekada bi klanjao i preko toga“, ali nije rekla koliko.


Malo je diskutabilno mišljenje onih koji kažu da je duha-namaz osam rekata, jer ***[hadis](https://pitajucene.com/search/Hadis/questions/ "Pretraži pitanja o hadisima")*** koji prenosi Ummu Hani’, r. a., u kojem stoji da je Allahov Poslanik, ﷺ., kada je oslobodio Mekku, klanjao osam rekata, ne dokazuje da je duha-namaz najviše osam rekata, i to iz dva razloga:


1- To je bilo slučajno, a ono što se dogodi slučajno ne dokazuje da može biti samo tako.


2- Dobar dio učenjaka smatra da ovo uopće nije bio duha-namaz, nego ***[namaz](https://pitajucene.com/search/Namaz/questions/ "Pretraži pitanja o namazu")*** koji se klanja prilikom oslobođenja (osvajanja) nove teritorije. Sunnet je da vojskovođa, kada oslobodi novu teritoriju, klanja osam rekata iz zahvalnosti Allahu, dž. š.


A riječ „el-fisal“ znači mladunčad deve, tj. kamile.


Iz fetvi i predavanja šejha Muhammeda ibn Saliha el-Usejmina


